O ρόλος του επαγγελματία υγείας στην παροχή ισότιμης φροντίδας σε άτομα της ΛΟΑΤΚΙ+ κοινότητας: μετάφραση και στάθμιση της κλίμακας Lesbian, Gay, Bisexual, and Transgender Development of Clinical Skills Scale (LGBT-DOCSS) στην Ελληνική γλώσσα
Creators: name: Παγκοζίδης, Ηλίας Ιορδάνη
Publisher: name: Aristotle University of Thessaloniki
Year: 2023
Subjects: Ποιότητα στη φροντίδα υγείας
Ισοτιμία
Στάθμιση
Quality in healthcare
Equity
Validation

description: Η διάσταση της ισοτιμίας στην παροχή υπηρεσιών υγείας είναι άρρηκτα συνυφασμένη με την έννοια της ποιότητας, και ιδιαίτερα σημαντική για πληθυσμιακές μειονότητες, όπως η ΛΟΑΤΚΙ+ κοινότητα, που έχει συχνά περιορισμένη πρόσβαση, χαμηλότερη ικανοποίηση από τη χρήση υπηρεσιών υγείας και δυσμενέστερες εκβάσεις υγείας. Πρωταρχικός σκοπός ήταν η παραγωγή του πρώτου έγκυρου και αξιόπιστου εργαλείου στην Ελληνική γλώσσα για την καταγραφή γνώσεων, συμπεριφορών και κλινικής ετοιμότητας επαγγελματιών υγείας προς ΛΟΑΤΚΙ+ ασθενείς, στην επιδίωξη ισότιμης, υψηλής ποιότητας φροντίδας υγείας. Στο πλαίσιο αυτό υλοποιήθηκε η μετάφραση, πολιτισμική προσαρμογή και στάθμιση της αμερικανικής κλίμακας Lesbian, Gay, Bisexual, and Transgender Development of Clinical Skills Scale (LGBT-DOCSS). Επιπρόσθετα, επιδιώχθηκε η διερεύνηση προκλήσεων που συναντούν οι επαγγελματίες υγείας κατά την παροχή υπηρεσιών σε ΛΟΑΤΚΙ+ ασθενείς. Μετά από λήψη άδειας του δημιουργού της κλίμακας, έγινε διγλωσσική μετάφραση, και ακολούθως πολιτισμική προσαρμογή της, με συνεντεύξεις 13 επαγγελματιών υγείας, οδηγώντας στην τελική Ελληνική έκδοση. Η στάθμισή της πραγματοποιήθηκε σε επαγγελματίες υγείας του ΓΝ Ιπποκράτειου Αθηνών και μεταπτυχιακούς φοιτητές ΑΠΘ, οι οποίοι μετά από ενημερωμένη συναίνεση, κλήθηκαν να συμπληρώσουν το εργαλείο μελέτης. Η εγκυρότητα της Ελληνικής έκδοσης ελέγχθηκε με δοκιμασίες φαινομενικής και δομικής εγκυρότητας (συγκλίνουσα εγκυρότητα και μέθοδο γνωστών ομάδων), ενώ η αξιοπιστία της με δοκιμασίες εσωτερικής συνέπειας και επαναληπτικής μέτρησης (νέα συμπλήρωσή 2-4 εβδομάδες μετά από τους ίδιους συμμετέχοντες). Οι προκλήσεις που απαντώνται στη φροντίδα ΛΟΑΤΚΙ+ ασθενών καταγράφηκαν μέσω ανοιχτής ερώτησης και αναλύθηκαν με τη μέθοδο της θεματικής ανάλυσης περιεχομένου. Συνολικά συμμετείχαν 238 επαγγελματίες υγείας (58% ιατροί, 25,6% νοσηλευτές, 16,4% λοιποί επαγγελματίες υγείας), διάμεσης ηλικίας 28 ετών (IQR: 26, 36). Η Ελληνική έκδοση απέδειξε συγκλίνουσα εγκυρότητα (συσχέτιση με την κλίμακα Attitudes towards Lesbians and Gay men, Spearman’s rho=-0,598, p&lt;0,001), αλλά και εγκυρότητα μέσω της μεθόδου γνωστών ομάδων. Συγκεκριμένα, άτομα που επισκέπτονται χώρους λατρείας με αυξημένη συχνότητα, αισθάνονται πιο στενή σχέση με τη θρησκεία, δεν έχουν επαφή με ΛΟΑΤΚΙ+ άτομα στην εργασία ή την προσωπική ζωή, δεν έχουν εκπαιδευτεί σε θέματα υγείας ΛΟΑΤΚΙ+, άτομα μεγαλύτερα σε ηλικία, καθώς και ετεροφυλόφιλοι παρουσιάζουν χαμηλότερη βαθμολογία στην Ελληνική έκδοση της κλίμακας (p&lt;0,05). Η φαινομενική εγκυρότητα επιβεβαιώθηκε από το 81,9% (ν=195) των συμμετεχόντων (διάμεσος τιμή 8/10). Ως προς την αξιοπιστία, διαπιστώθηκε ικανοποιητική εσωτερική συνέπεια (Cronbach a=0,785) και συνέπεια επαναληπτικής μέτρησης (Pearson's r=0,793). Η ποιοτική ανάλυση των προκλήσεων στη φροντίδα ΛΟΑΤΚΙ+ ασθενών αποκάλυψε τέσσερις κύριες θεματικές ενότητες: α) Έλλειψη γνώσεων/ενημέρωσης, β) Ανεπαρκείς επικοινωνιακές δεξιότητες, γ) Προσωπικές αντιλήψεις/στάσεις και δ) Ασάφεια γραφειοκρατικών διαδικασιών. Η εκπαίδευση σε θέματα υγείας ΛΟΑΤΚΙ+ ατόμων καταγράφηκε ως επιθυμία στο 83,6% (ν=199) των συμμετεχόντων, και αναγνωρίστηκε σε συνδυασμό με την εκπαίδευση σε δεξιότητες επικοινωνίας ως σημαντική για την παροχή υψηλής ποιότητας φροντίδας υγείας στη ΛΟΑΤΚΙ+ κοινότητα. Η Ελληνική έκδοση της κλίμακας LGBT-DOCSS έχει ικανοποιητική εγκυρότητα και αξιοπιστία, καθιστώντας την το μοναδικό διαθέσιμο εργαλείο για τη χαρτογράφηση γνώσεων, ετοιμότητας και στάσεων επαγγελματιών υγείας προς ΛΟΑΤΚΙ+ ασθενείς στη χώρα μας. Οι προκλήσεις που διαπιστώθηκαν, αναδεικνύουν την αναγκαιότητα διευθέτησης οργανωτικών διαδικασιών, την επιτακτική ανάγκη εκπαίδευσης σε επικοινωνιακές δεξιότητες και σε γνώσεις σχετικά με τις ιδιαίτερες ανάγκες υγείας μελών της ΛΟΑΤΚΙ+ κοινότητας, στο πλαίσιο της επιδίωξης ισότιμης, υψηλής ποιότητας φροντίδας υγείας.
description: Equity in provision of health services is inextricably intertwined with quality in healthcare and important for minorities, such as the LGBTIQ+ community, often described as having limited access, lower satisfaction with health services, and worse health outcomes. In pursuit of equitable, high-quality care, this study aimed at developing the first valid and reliable tool in Greek to record attitudes, knowledge, and clinical preparedness of health professionals towards LGBTIQ+ patients. In this context, the translation, cultural adaptation and validation of the Lesbian, Gay, Bisexual, and Transgender Development of Clinical Skills Scale (LGBT-DOCSS) was pursued. In addition, challenges health professionals face when providing services to LGBTIQ+ patients were investigated. After obtaining permission by the scale’s developer, bilingual translation and cultural adaptation followed suit, which shaped the Greek version of LGBT-DOCSS, after interviewing 13 health professionals. Subsequently, a validation study was carried out among health professionals at Hippocratio General Hospital of Athens and Aristotle University of Thessaloniki postgraduate students, who after informed consent, were asked to complete the study tool. Validity of the Greek version of the scale was investigated with face and structural validity tests (convergent validity and known groups method), while internal consistency and repeat measurements (second completion after 2-4 weeks by same participants) were applied to test reliability. Challenges encountered in the care of LGBTIQ+ patients were recorded through an open-ended question and examined using thematic analysis. In total, 238 healthcare professionals participated in the study (58% physicians, 25.6% nurses, 16.4% other health professionals), whose median age is 28 years (IQR: 26, 36). The Greek version demonstrated convergent validity (correlation with the Attitudes towards Lesbians and Gay men scale, Spearman's rho=-0.598, p&lt;0.001), but also validity through the known groups method; older participants, heterosexuals, those visiting places of worship at increased frequency and feeling closer with religion, participants without contact with LGBTIQ+ individuals at work or in personal life, as well as those not trained in LGBTIQ+ health issues were associated with lower score in the Greek version of the scale (p&lt;0.05). Face validity was confirmed by 81.9% (n=195) of participants (median 8/10). Regarding reliability, satisfactory internal consistency (Cronbach a=0.785) and test-retest reliability (Pearson's r=0.793) were found. Qualitative analysis of challenges in caring for LGBTIQ+ patients revealed four main themes: a) Lack of knowledge/information, b) Inadequate communication skills, c) Personal perceptions/attitudes, and d) Unclear bureaucratic procedures. Most participants (83.6%, n=199) expressed willingness for LGBTIQ+ health education and identified this field, in conjunction with communication skills training, as important for providing high quality care to the LGBTIQ+ community. The Greek version of the LGBT-DOCSS scale has satisfactory validity and reliability, in addition to being the only available tool for mapping knowledge, readiness and attitudes of health professionals towards LGBTIQ+ patients in the country. Challenges that emerged from thematic analysis highlight the imperative need for education regarding specialized health needs of the LGBTIQ+ community and communication skills training as well as appropriate arrangement of organizational barriers, in the context of pursuing equitable, high-quality care.